Klieste
Dobry den, prosim Vas je nieco vhodne na uzivanie proti kliestom a komarom aj pocas tehotenstva? Dakujem za odpoved.
Dobrý deň
Ďakujeme za Vašu otázku
Proti kliešťom a komárom je vhodné aj počas tehotenstva aplikovanie repelentov. Repelenty sú pleťové vody, spreje alebo oleje, ktoré sa nanášajú na pokožku alebo odev, aby sa znížilo riziko uštipnutia komármi, muchami, kliešťami, pavúkmi či iným hmyzom. Repelenty fungujú na princípe maskovania telesného pachu, zároveň sú samy o sebe pre hmyzie čuchové bunky nepríjemné, a tým ho odpudzujú. Niekedy môžu byť repelenty tiež v kombinácii s insekticídom, teda s látkou, ktorá hmyz (alebo parazita) priamo zabíja.
Počas tehotenstva odporúčam aplikáciu insekticídneho repelentu
Moskito GUARD repelent
, ktorý má príjemnú vôňu, je nemastný, vodeodolný, a vhodný na použitie počas tehotenstva a pre deti od 2 rokov. U tehotných žien sa odporúčajú 3 aplikácie repelentu za deň. Pred použitím je potrebné repelent pretrepať a aplikovať na všetku nechránenú (odhalenú) kožu. Na tvár sa aplikuje nanesením na dlane a následným rozotretím po celej pokožke. Pri aplikácií je potrebné vyhnúť sa perám a očiam. Repelent je potrebné nanášať každých 8 hodín.
Na použitie v tehotenstve sú vhodné aj repelenty s obsahom účinnej látky
DEET
s koncentráciou nižšou ako 30%.
Pri aplikácií repelentov je vždy potrebné dodržiavať odporúčania výrobcu.
Do prírody je potrebné vhodné oblečenie. Čím viac častí tela je zahalených, tým má hmyz menšiu šancu zaútočiť. Taktiež je vhodná uzavretá obuv.
Dôležitá je uzavretá obuv a svetlé oblečenie je pre hmyz menej príťažlivé ako v tmavé.
Prajem pekný zvyšok dňa
S pozdravom, PharmDr. Lucia Kubáňová